

**Župa sv. Ivana Krstitelja Rečica**

 **Pastoralni listić**

 **Br. 635. god. XIII.12.travnja 2020.**

 **USKRS**



***Prvo čitanje****:*  *Dj 10, 34a. 37 - 43*

***Drugo čitanje****:* *Kol 3, 1-4*

***Evanđelje*:** *Iv 20, 1-9*

**Zborna molitva:**

Bože, ti si danas po svojem Jedinorođencu pobijedio smrt i nama otvorio pristup vječnom životu.
Zato slavimo blagdan njegova uskrsnuća: obnovi nas, molimo, svojim Duhom, i daj da i mi uskrsnemo u svjetlo života.
Po Gospodinu.

**Ulazna pjesma:**

Doista, uskrsnu Gospodin. Njemu slava i vlast u vijeke vjekova.

(Lk 24, 34)

**Pričesna pjesma**

*Žrtvovana je Pasha naša, Krist: zato svetkujmo s beskvasnim kruhom
čistoće i istine, aleluja.(1Kor 5, 7-8)*

U ovim teškim vremenima ispunjenih kušnjama Uskrs nam donosi nadu. Možda smo izgubljeni poput Isusovih učenika u ona vremena? Možda se javlja sumnja?

Žilim Vas ohrabriti. Ne gubimo nikada nadu. Ovo je i vrijeme sazrijevanja svakoga kao čovjeka i vjernika.

Isus je uskrsnuo – naša nada, naša radost i naš život.

**Sretan, blagoslovljen**

**vam Uskrs želim!**

Marija Magdalena, prva osobno doživjela Uskrsloga, ali ga nije odmah prepoznala, razmišljala je da je vrtlar koji radi na groblju. Međutim, Isus je zove po imenu i to pozivanje po imenu otvara joj oči srca i u tom trenutku prepoznaje Gospodina. Ona, puna radosti i oduševljenja, požurila je javiti radosnu vijest apostolima, koji je odmah nisu razumjeli jer su još uvijek bili u sumnji.

Uskoro su i apostoli i mnogi drugi učenici imali osobni susret sa Uskrsnulim. Uskrsna vjera Crkve nije ukorijenjena na fantaziji ili u željama uzbuđenih osoba, nego u svjedočanstvu sasvim trijeznih mislećih muževa i žena, koji su prvo bili potreseni Isusovom patnjom i smrću a zatim su stvarno i umom i srcem spoznali Uskrsloga.

Isusovo uskrsnuće: to je prodor božanskoga i nadnaravnoga u ovaj svijet. Isusovo uskrsnuće: to znači, da nismo od Boga ostavljeni sami u tami ovoga života i u tami grijeha i smrti. Isusovo uskrsnuće: to također za nas znači nadu u vječni život, koji nam je obećan od Boga i ne može

biti uništen. Bog je ljubav, a ljubav je jača od svake mržnje i svake tame grijeha i smrti! Bog je "Alfa" i "Omega": početak i svršetak svih stvari. Krist sam je stvarno širom otvorio vrata neba, a mi smo pozvani ući kroz ta vrata.

MOLITVA ZA IZBAVLJENJE U VRIJEME PRIJETNJE CORONAVIRUSA

Gospodine, Bože naš, koji si bogat milosrđem i koji mudrošću svojom upravljaš našim životima, poslušaj našu molitvu, primi naše pokajanje za grijehe, okončaj  ovu novu zaraznu bolest, ovu epidemiju, kao što si odmaknuo kaznu od svog  naroda u vrijeme kralja Davida.
Ti, liječniče naših duša i tijela, povrati zdravlje svima koji su zahvaćeni ovom bolešću, podigni ih iz njihovih bolesničkih ležajeva kako bi te slavili, Milosrdni Spasitelju, i sačuvaj zdravima sve koji nisu zaraženi. Po svom velikom milosrđu, Gospodinee, blagoslovi, osnaži i sačuvaj sve koji iz s ljubavlju i požrtvovnošću brinu o bolesnima, bilo u njihovim domovima ili u bolnicama.
Odagnaj sve bolesti i patnje od svoga naroda i pouči nas da cijenimo život i zdravlje kao tvoje darove. Daruj nam mir svoj, Bože, i ispuni srca naša nepokolebljivom vjerom u tvoju zaštitu, u tvoju pomoć i ispuni ih ljubavlju prema tebi i bližnjemu.
Jer ti nas miluješ i spašavaš, Bože naš, i tebi uzdižemo slavu: Ocu i Sinu i Svetomu Duhu, sada  i vazda i u vijeke vjekova. Amen.

Upravo sada, dok se u mnogočemu osjećamo pogođeni, ranjeni i udaljeni, osluškujemo kako nam Gospodin govori i poziva nas: »Ne bojte se!« Ta nas njegova utjeha jača i ohrabruje te nam ujedno omogućuje prepoznati novu blizinu koja se gradi u nevoljama.
Drago mi je što su toliki vjernici odgovorili na pozive biskupa i župnika da se u obiteljima intenzivnije moli; da se otkrivaju darovi koji se usred svakidašnjih briga lako zanemare; da se vraća na bitno, na ono što uspijeva izdržati i prevladati svaku životnu kušnju, jer to nije podvrgnuto prolaznomu razaranju. Naša je Crkva u ovim danima postala drukčije vidljiva. Ondje gdje ima ljubavi jednih za druge, prisutan je Gospodin!

 Iz poruke kardinala Bozanića za Uskrs 2020. god.

|  |  |  |
| --- | --- | --- |
| Ponedjeljak**Župne obavijesti**13. travnja | 9,00 | USKRSNI PONEDJELJAKNa jednu nakanu |
| Utorak14. travnja | 18,00 |  ValerijanNa jednu nakanu |
| NEDJELJA19. travnja | 9,00 | BIJELA – NEDJELJA BOŽANSKOG MILOSRĐA+ Dragutin, Jaga Pušak; + Janko, Ana, Dragutin Banić; + obitelj Lencović |

* Po preporuci nadbiskupa jelo možete blagosloviti sami kod kuće. Treba izmoliti Očena naš, Zdravo Marijo, Slava Ocu i Apostolsko vjerovanje.
* Preporučam vam da to učinite. Stvorite Crkvu u vašem domu.
* Sve ove dane pokušavamo vam prenijeti obrede i događaje iz naše crkve preko interneta.
* Ovo su dani koji nam pružaju priliku da vjeru počinjemo živjeti i u svojim obiteljima
* Otvorili smo vjeronaučnu učionicu na internetu. Drago mi je da su se mnogi učenici uključili u taj program.
* Zahvaljujem svima onima koji su se interesirali kako sam, da li mi nešto treba…
* Pazimo jedni na druge, pomognimo jedni drugima.



Isus usta slavni, a mrak nesta tamni,teška žalost minu, dan veselja sinu! Aleluja!

Dan je sad veselja, dan je Spasitelja!Hvalu svi mu dajmo radosno pjevajmo: Aleluja!

Smrću smrt on svlada neumrli sada:uskrsnu pun dikeslave prevelike.Aleluja!

A kad uskrsnemo, daj, da začujemo glas tvoj božanstveni: "Dođite svi k meni!"Aleluja!

Župni pastoralni listić izdaje Župa sv. Ivana Krstitelja Rečica, Rečica 47. 47203 Rečica, tel 047 713 002. Uređuje i odgovara. Lovro Zaplatić župnik. <http://zupa-svik-recica.hr/> mail: zupa.recica@zg-nadbiskupija.hr. Izlazi tjedno u 150 primjeraka.